open-index/open-wikipedia-markdown huggingface dataset:
מסד (יישוב קהילתי)

**מסד** הוא יישוב קהילתי ישראלי הממוקם על אחת משלוחותיו של הר קוץ ושייך למועצה האזורית הגליל התחתון, שבה הוא מהווה את היישוב הצפוני ביותר.

## היסטוריה
היישוב הוקם בשנת 1983 בשם "הר קוץ" על שם ההר שעליו הוא נמצא וכן על שם משפחת קוץ – אחת מ-24 משמרות הכהנים אשר גלתה מירושלים לגליל לאחר חורבן בית שני והתיישבה בכפר עיילבו, המזוהה עם היישוב בן זמננו עיילבון, הנמצא בסמוך.

שם היישוב לקוח מפסוק בספר מלכים: ; היישוב היהודי הסמוך לו נקרא טפחות. אם כי בניגוד לכוונת הפסוק המקורי, מסד גבוה יותר מאשר טפחות.

היישוב הוקם בזכות יעקב ולידיה צבי, שפעלו בהתנדבות פילנתרופית, לאחר שקיבלו מנדט ומינוי מהסוכנות היהודית, מההסתדרות הציונית ומהמרכז החקלאי, לפעול ולרכז מעין ועדת קליטה למתיישבים ומתעניינים. לקשר ולהפעיל בכל הקשור ללוגיסטיקה בשינוע והעמדת קרוואנים למגורים כולל תשתית חשמל מים וביוב. מתוך שתים עשרה המשפחות שנבחרו לקליטה, שבע עלו על הקרקע, רובן מכוחות הביטחון (משטרה וצבא). ב-1 בספטמבר 1983, נכנסו ילדי מסד לבית הספר החקלאי כדורי, וביישוב עצמו נפתח הפעוטון.

הייעוד הבסיסי של היישוב, היה הקניית שטח לדור המשך של בני מושבים מהגליל, ייעוד זה גרם ללא מעט דיונים תוך-מוסדיים, כאשר בסוף הוגדר היישוב בקונספט של יישוב קהילתי.

כשני קילומטרים מצפון מזרח ליישוב נמצא האתר הארכאולוגי חורבת ממלח, שבו שרידי בית כנסת מתקופת התלמוד.

## קישורים חיצוניים

* 
* מסד באתר הרשות לפיתוח הגליל
* 

## הערות שוליים

 

קטגוריה:יישובים שהוקמו ב-1983
קטגוריה:ישראל: יישובים קהילתיים
קטגוריה:הגליל התחתון: יישובים
קטגוריה:תוכנית המצפים
כרי דשא

**כרי דשא** היא אכסניית נוער בחופה הצפון-מערבי של הכנרת. היא שוכנת ליד "מתקן ספיר" בתחילתו של המוביל הארצי וליד הקיבוצים גינוסר וחוקוק. האכסניה שכנה במשך עשרות שנים במבנה ההיסטורי של אכסניית עולי רגל גרמנית כ-700 מטרים צפונית-מזרחית ממיקומה הנוכחי. כיום היא שוכנת במבנה חדש, והאכסניה הגרמנית שופצה ונפתחה מחדש כאכסניית עולי רגל.

האזור שבו נמצאת האכסניה, נקרא בעברית עין שבע ובערבית טבח'ה. באזור זה התכנסו ישו ותלמידיו ושם התרחשו כמה מהאירועים החשובים המוזכרים בברית החדשה. לפיכך הפך המקום למוקד עלייה לרגל חשוב לעולי רגל נוצריים. בעקבות זאת נוסדה במקום חווה חקלאית קתולית-גרמנית ב-1889. בשל התנאים הקשים, המלריה וחוסר ההצלחה בעיבוד הקרקע, עבר המקום לידי הלזריסטים. אלה העסיקו אריסים מקומיים, ובמקום החקלאות פנו לעיסוק בתיירות. בזמן מלחמת העולם הראשונה שימש המקום כבית מרגוע לחיילי הצבא הגרמני.

במלחמת העולם השנייה, גורשו הנתינים הגרמנים, המקום הוחרם כנכס השייך לנתיני אויב, והיה לבית מרגוע לחיילי הצבא הבריטי. הבעלות על האזור הוחזרה לכנסייה לאחר הקמת המדינה, אבל האזור הוחכר מחדש לגורמים ישראלים במשך עשרות שנים. בשנת 1953 פתח שם משרד החקלאות בית ספר לבוקרים ובו גם גידלו בעלי חיים לבשר. ב-1955 נקבע באופן רשמי ששם המקום יהיה "כרי דשא". החל משנת 1961 שימש המקום אכסניית נוער.

בשנת 1990 חזר המקום לבעלות הכנסייה הגרמנית. הכנסייה מימנה את בניית האתר החדש של אכסניית הנוער, הנמצא כקילומטר דרומה מהאתר המקורי. במקביל, שיפצה הכנסייה את האתר המקורי, והוא נפתח מחדש בשנת 2001 כאכסניית צליינים. על שיפוץ האכסניה הישנה זכה בשנת 2006 בתעודת הוקרה מטעם המועצה לשימור אתרים.

אכסניית הצליינים הישנה פתוחה לאורחים מכל הדתות. חופה של האכסניה הישנה הוא חוף פרטי, הפתוח רק למתאכסנים בה. עם זאת, לפי ההסדר עם הכנסייה, המטיילים בשביל סובב כנרת זכאים לעבור בשטחה של האכסניה.

## ראו גם
* כפר נחום
* עין שבע
* כנסיית הלחם והדגים
* כנסיית הבכורה של פטרוס

## קישורים חיצוניים
* 
* מיכאל יעקובסון: סקירה אדריכלית על אכסניית כרי דשא, באתר 'חלון אחורי', 12.5.2014

## הערות שוליים

קטגוריה:הכנרת
קטגוריה:ישראל: בתי מלון
קטגוריה:עין שבע
ד'הרה

**חוג'ייראת (ד'הרה)** (בערבית: **الحجيرات (ظهرة)**; נקרא לעיתם גם רק **ד'הרה** או **חוג'יירת**) הוא שבט בדואי בגליל, בתחומי מועצה אזורית משגב, כקילומטר וחצי מזרחית ליודפת שהוכר על ידי מדינת ישראל כיישוב בשם חוג'ייראת (ד'הרה), אך חסר מעמד מוניציפלי.

## הערות שוליים

קטגוריה:יישובים בדואיים בישראל
גת שמנים

[שמאל|ממוזער|250px|חזית "[כנסיית כל העמים" בגת שמנים]]
שמאל|ממוזער|250px|גן עצי הזית בגת שמנים
**גת שמנים** (ביוונית: **Γεθσημανή**, גֶתְסֵמַנֵה; בסורית: **ܓ݁ܶܕ݁ܣܺܡܰܢ**, גֶּדּ־סִמַן) הוא הגן בו, על פי המסורת הנוצרית והמתואר בברית החדשה, התפלל ישו בלילה שלפני צליבתו את תפילתו האחרונה והתייסר, קודם להסגרתו לידי הרומאים על ידי יהודה איש קריות. הגן נמצא במורדות הר הזיתים בירושלים, ומשקיף על נחל קדרון שלמרגלותיו ועל הר הבית שלמולו. במקורות המקראיים היהודיים מזוהה המקום כעמק יהושפט.

## שם האתר
שם האתר מוכר מהברית החדשה:

השם גת שמנים רומז על האפשרות שבתקופת בית שני פעלה במקום גת לייצור יין ובעיקר בית בד לייצור שמן זית. גם היום עתיר הגן וסביבתו עצי זית. על פי הסבר אחר, השם גת שמנים הוא שיבוש של השם "גד שמני" שמשמעו הוא מדרון, והכוונה היא למדרונו של נחל קדרון או לעליותיו של הר הזיתים.

## אתרים
בגת שמנים שוכנת כנסיית כל העמים (הידועה גם ככנסיית היגון או ככנסיית הייסורים), פרי תכנונו של האדריכל האיטלקי אנטוניו ברלוצי אשר בנה כנסיות רבות בירושלים וארץ ישראל במחצית הראשונה של המאה ה-20. בסמוך לכנסייה נמצא קבר מרים ובו מזהה אחת המסורת הנוצריות את מערת הקבורה של מרים, אם ישו. ליד קבר מרים נמצאת מערת הבגידה הנקראת גם מערת השליחים או מערת היגון, והנמצאת בחזקת המסדר הפרנציסקני. האתר מקודש לנצרות, ופוקדים אותו מדי שנה מאות אלפי צליינים נוצרים מרחבי העולם.

בעקבות פיתוח תיירותי באזור, החלה חפירה ארכאולוגית שבמסגרתה נמצאו מקווה טהרה מתקופת בית שני ושרידי כנסיות מהתקופות הביזנטית והצלבנית. עמית ראם, ארכאולוג רשות העתיקות, טוען שהימצאות מקווה הטהרה בשטח פתוח ולא בסמוך למבני ציבור, מעידה בסבירות גבוהה על קיום תעשייה חקלאית במקום לפני כאלפיים שנה, ובכך מאששת את שם המקום העתיק, גת שמנים. דיני הטהרה ביהדות חייבו את העוסקים במלאכת ייצור השמן והיין להטהר.

## לקריאה נוספת
* מיכל ביטון, "הגן כטבע מקודש וככנסייה: שינויי עיצוב ותפקוד בגן של גת שמנים 1959-1800", קתדרה 146, תשע"ג.

## קישורים חיצוניים

* 
* 
* 

## הערות שוליים

*
Colonization

**Colonization** הוא משחק אסטרטגיה ממוחשב מבוסס תורים אשר יצא לשוק על ידי חברת Microprose בשנת 1994, ומתבסס על תקופת הקולוניזציה האירופאית ביבשת אמריקה משנת 1492 ועד 1850. המשחק מזכיר בסגנונו את "Civilization", שפותח גם הוא בידי אותה חברה.

## תיאור המשחק
ממשק המשתמש הבסיסי של המשחק דומה לזה של Civilization: מבט מלמעלה על מפה המחולקת למשבצות; לפני תחילת המשחק ניתנת האפשרות לשחק במפה של יבשת "העולם החדש", במפה אקראית שיוצר מנוע המשחק או במפה שמאפייניה, כמו גודל שטח היבשה ואקלים, נקבעים על ידי השחקן. כל משבצת יכולה להכיל יחידות, מושבות וכדומה. במשחק ניתן דגש גדול יותר למסחר ולפיתוח המושבות, ודגש נמוך יותר על קרבות. בניגוד ל-Civilization, אין במשחק התפתחות טכנולוגית.

השחקן יכול לשחק אחד מארבעה מהכוחות האירופאים הגדולים של אותה תקופה: אנגליה, ספרד, צרפת והולנד. לכל אחת מהמעצמות יתרון כלשהו.

היחידות במשחק הן של מתיישבים. ישנם מתיישבים חסרי הכשרה, וכאלו שמאומנים למשימה ספציפית, כגון: גידולים חקלאיים, הכנת סחורות, לחימה, פוליטיקה וכן הלאה. בכל מושבה ניתן לגדל מספר גידולים חקלאיים - מזון, טבק, כותנה, סוכר. כמו כן ניתן לכרות כסף וברזל ולצוד חיות לפרוות, בהתאם לסוג האדמות שעליהן הוקמה המושבה. בתוך המושבה יכולים המתיישבים לייצר סחורות כגון מעילים, בגדים, סיגרים, ורום. כמו כן הם יכולים לייצר כלים ורובים, לבנות מבנים נוספים במושבה, ולעסוק בפוליטיקה או בהטפה דתית.

תגבורת של מתיישבים מגיעה מארץ המוצא של השחקן אחת לזמן מסוים, כשכמות ההטפה הדתית במושבותיו יכולה להשפיע על פרק הזמן הזה (הדבר בא במטרה לבטא את המניעים של רבים מהמהגרים לעולם החדש שחיפשו חופש דתי). עיסוק בפוליטיקה מסייע למתיישבים לאמץ אידאולוגיה ליברלית שמשפרת את עבודתם, ולגיוס "אבות מייסדים" - דמויות חשובות מההיסטוריה של יבשת אמריקה שהשגתן מעניקה בונוסים לשחקן.

במשחק יש חשיבות רבה לקשר עם ילידי העולם החדש, האינדיאנים. ניתן לחיות עמם בשלום ולסחור אתם, וניתן גם להילחם בהם ולבזוז את עריהם. האינדיאנים מגיבים בתוקפנות להרס הסביבה ולכוחות צבאיים שנמצאים בקרבתם.

הדרך לניצחון במשחק עוברת דרך הכרזת עצמאות, שעבורה נדרש שלפחות חצי מהמתיישבים יאמצו את האידאולוגיה הליברלית. לאחר הכרזת העצמאות יוצאת ארץ המוצא של השחקן למלחמה נגד מושבותיו (בסגנון מלחמת העצמאות של ארצות הברית) ואם השחקן מביס אותה, הוא זוכה במשחק.

בשנת 2010 יצאה גרסה מחודשת של המשחק תחת השם Civilization IV: Colonization. המשחק יצא בעקבות ההצלחה הגדולה לה זכה Civilization IV, והתבסס על מנוע משחק זהה.

## קישורים חיצוניים
* 
* Colonization באתר "*The Good Old Days*"

קטגוריה:Civilization
קטגוריה:משחקי אסטרטגיה ממוחשבים (תורים)
קטגוריה:משחקי וידאו משנת 1994
קטגוריה:משחקי DOS
קטגוריה:משחקי 4X
קטגוריה:משחקי וידאו שפותחו בארצות הברית
מרוץ האתגר הגדול של דארפ"א

שמאל|ממוזער|250px|צילום מתוך התחרות השנייה
**מרוץ האתגר הגדול של דארפ"א** הייתה תחרות נושאת פרסים בין מכוניות רובוטיות, שנוסדה על ידי מחלקת ההגנה של ארצות הברית. הקונגרס האמריקני פנה למשרד ההגנה וביקש ממנו לפתח צי של מכוניות קרקעיות אוטונומיות עד שנת 2015. הקונגרס התיר למשרד להציע פרס כספי, כדי להאיץ את החדשנות ואת התחרות. בתגובה, הכריז מנהל הסוכנות לפרויקטים מחקריים מתקדמים בתחום ההגנה (DARPA) כי ייתן חסות לתחרות פתוחה, שתאיץ את המחקר והפיתוח בתחום זה. 

בתחרות הראשונה, שהתקיימה ב־13 במרץ 2004, ניסו 15 כלי רכב רובוטיים את כוחם במרוץ במדבר מוהאבי בקליפורניה - מברסטו, קליפורניה לפרים, נבדה, בתחרות על פרס בסך מיליון דולרים. בתחרות זו לא הצליח אף כלי-רכב לעבור יותר ממספר קילומטרים. באותו זמן הכריז המשרד כי בשנה שלאחר מכן, הפרס יוכפל ל־2 מיליון דולרים.

התחרות השנייה התקיימה ב־8 באוקטובר 2005 במדבר ובהרים ליד פרים, נבדה במסלול שאורכו 212 ק"מ. 23 קבוצות ניסו לנווט את רכבם במסלול הקשה, הכולל קרקעית אגם מיובש, מסלולים הרריים ומדבריות מלאות סלעים ומהמורות. כל הקבוצות פרט לאחת עברו מרחק גדול יותר מזה שעבר כלי הרכב המנצח בשנה הקודמת; אולם רק חמש קבוצות הצליחו לסיים את המרוץ. המנצחת הייתה הקבוצה של אוניברסיטת סטנפורד, שכלי-הרכב שלה גמא את המרחק בשש שעות ו־53 דקות.

## ראו גם
* תחרות אתגר הרובוטיקה של דארפ"א

## קישורים חיצוניים

* 

קטגוריה:תחרויות רובוטיקה
קטגוריה:כלי רכב בלתי מאוישים
השריה

[ממוזער|שמאל|200px|השריית בשר ל[ברביקיו קוריאני]]
[ממוזער|שמאל|200px|מרינדה ל[בשר עוף|עוף טיקה – תבשיל הודי]]
**השריה** היא דרך הכנה של מזון בנוזל. השריה יכולה לבוא כשלב מוקדם של הכנת בשרים ועופות לבישול או צלייה או כהכנה יחידה למזונות מסוימים.

הבשרים מושרים בנוזל הנקרא **מָרִינָדָה**, **מִשְׁרָה** או **תַּחְמִיץ**.

## מטרות ההשריה
* ריכוך – המרינדה מכילה חומרים התוקפים את הג'לטין שבבשר ומרככים אותו. חומרים אלה יכולים להיות יין, חומץ, סויה, מיצי לימון, אננס ופפאיה או חומרים סינתטיים כגון סלפטר.
* קיצור זמן בישול – לדוגמה בבישול קטניות.
* מתן טעם – ריכוך הבשרים מאפשר לטעמים לחדור עמוק יותר ולכן מוסיפים למרינדה חומרי טעם בנוסף לחומרים המרככים.
* הרחקת ריחות לא נעימים – רלוונטי בעיקר לדגים המושרים במיץ לימון או חלב כדי להרחיק ריחות ים או ריחות של הקפאה.
* הפגת מרירות – השריית זיתים או פירות הדר לא קלופים במים לפני הכנתם כדי להפיג את מרירותם.
* השריה לפני הגשה – ישנם מאכלים שאינם דורשים בישול, אלא השריה קלה בלבד כגון סלטים או סביצ'ה שמשרים כמה דקות לפני ההגשה לשם ספיגת טעמים.

## קישורים חיצוניים

* מרינדה לבשר בקר (סינטה ואנטרקוט), באתר "אכול ושתה"
* דרור פילץ, מרינדה לעוף ולצלעות טלה, באתר "על השולחן"
* מרינדה לפרגיות, באתר "דרום אמריקה"
* משרה (מרינדה), באתר "ארץ עיר"
* 

קטגוריה:ערכים שבהם תבנית בריטניקה אינה מתאימה
קטגוריה:שיטות בישול
דארק פיונרל

**דארק פיונרל** (באנגלית: **Dark Funeral**, "הלוויה אפלה") היא להקת בלאק מטאל שוודית אשר נוסדה בשנת 1993, על ידי הגיטריסטים בלאקמון ("ירח שחור") ולורד אהרימן. מבחינה לירית, הלהקה מתמקדת בעיקר בשטניזם, אנטי-נצרות וחילול הקודש. חברי להקה מסוימים בעבר ובהווה, כולל בלאקמון, אהרימן, קאליגולה וצ'אק מול, הכריזו כל אחד על זיקה לשטניזם, כאשר אהרימן וקאליגולה ידועים כחברים בכנסיית השטן.

הלהקה הוציאה שבעה אלבומים באורך מלא והיא נחשבת לאחת מהלהקות הבולטות בסצנת הבלאק מטאל השוודית.

## חברי ההרכב

* לורד אהרימן - גיטרה (1993-הווה), גיטרה בס (2016)
* צ'אק מול - גיטרה (2003-הווה)
* הלג'רמדר - שירה (2014-הווה)
* אדרה-מלק - גיטרה בס (2018-הווה)
* ג'לומה - תופים (2018-הווה)

### חברים לשעבר

* בלאקמון (התאבד ב-2013) - גיטרה (1996-1993)
* אמפרור מגנוס קאליגולה - שירה (2010-1995), גיטרה בס (2001-1996)
* דראגן - תופים (1994-1993)
* ניקו קאוקינן - תופים (1993)
* דמגורת - שירה, גיטרה בס (1995-1993)
* אקוומנטרום - תופים (1995-1994)
* אלזזמון - תופים (1998-1996)
* טייפוס - גיטרה (1998-1996)
* גאנפאסט - תופים (2000-1998)
* דומיניון - גיטרה (2002-1998)
* מאטה מודין - תופים (2007-2000)
* בי-פורס - גיטרה בס (2010-2005)
* דומינייטור - תופים (2010-2007, 2017-2011)
* זורנהיים - גיטרה בס (2014-2011)
* נכטגרם - שירה (2012-2011)
* נאט - גיטרה בס (2016-2014)

## דיסקוגרפיה

## קישורים חיצוניים

* 

## הערות שוליים

קטגוריה:להקות בלאק מטאל
קטגוריה:להקות מטאל שוודיות
קטגוריה:להקות שהיו חתומות במטאל בלייד רקורדס
קטגוריה:להקות שהוקמו בשנת 1993
דימו בורגיר

**דימוּ בּוֹרגיר** (באיסלנדית: **Dimmu Borgir**, "טירות חשוכות") היא להקת מטאל נורווגית מאוסלו, מסוגת בלאק מטאל סימפוני. הלהקה הוקמה ב־1993, על ידי שאגרת', סולן הלהקה; וסילנוז, כותב השירים העיקרי ואחד מהגיטריסטים בה.

הרכב הלהקה השתנה רבות. סילנוז ושאגרת' הם החברים המייסדים היחידים שנותרו. הכלי המוביל בלהקת בדימו בורגיר הוא הקלידים. שאגרת' אף ניגן בעצמו בקלידים באלבומים הראשונים של הלהקה.

המוזיקה שבשני האלבומים הראשונים הייתה קליטה יחסית ללהקות שפעלו באותן שנים בנורווגיה, ועם זאת בעלת שמע פשוט יחסית לאלבומים העוקבים. בלהקה נמצאים אף סממנים שטניים בליריקה, בסמלילהּ ובעטיפות הדיסקים, כמקובל בסוגה זו. בשני הדיסקים הראשונים שלהם, For All Tid ו־Stormblåst מילות השיר נכתבו בשוודית עתיקה, שפת אימו של הסולן. מאז, השירים הם באנגלית בלבד.

## חברי ההרכב

### העכשוויים
*Shagrath – סולן
*Silenoz – גיטרה
*Galder – גיטרה
*Daray – תופים (live)

### חברים לשעבר
*Brynjard Tristan – גיטרה בס
*Stian Aarstad – קלידים
*Nagash – גיטרה בס, קול רקע
*Tjodalv – תופים, גיטרה
*Astennu – גיטרה
*Nicholas Barker – תופים
*Hellhammer – (בהפסקה) תופים (ראו גם מייהם וארקטורוס)
*Archon – גיטרה
*ICS Vortex – גיטרה בס, שירה נקייה
*Mustis – קלידים

## אלבומים

## קישורים חיצוניים

* 

קטגוריה:להקות בלאק מטאל
קטגוריה:להקות נורווגיות
קטגוריה:שישיות מוזיקליות
קטגוריה:להקות שהוקמו בשנת 1993
ג'יבריש

**גִ'יבְּרִישׁ** (לפי האקדמיה ללשון העברית: **קַשְׁקֶשֶׁת**) הוא כינוי לדיבור הנשמע כשפה טבעית אך אינו אלא רצף של הברות חסרות פשר, שאינן מובנות אף לדובר עצמו.

## מקור המילה
המילה לקוחה מאנגלית: gibberish, מהבסיס gibber והסיומת -ish, המציינת בין היתר שפות. ישנן מספר תאוריות למקור הבסיס gibber:
לפי האחת, המקור הוא הפועל gibber, הקרוב לפועל jabber, "לקשקש", אך מאחר שהמילה gibberish תועדה עוד לפני המצאת הפועל הזה, נכונות התאוריה מוטלת בספק.
לפי השנייה, נקראת השפה על שמו של האלכימאי הערבי גַּ'אבִּר בִּן־חַיַאן (ערבית: جَابِر بِن حَيَّان), הידוע גם בשמו הלטיני Geber, אשר כתב את עבודותיו בכתב סתרים לא מובן לאחרים מחשש לרדיפה דתית. הסבר אחר מייחס את השם לבליל השפות של יורדי הים השונים שהתיישבו בגיברלטר.

## שימושים
לעיתים משמש המונח ככינוי גנאי לתיאורה של שפה תקנית עמוסה במילים לועזיות שאינן מובנות לשומע המצוי, וכל מטרתן, לכאורה, ליצור רושם על השומע. המונח "ג'יבריש" משמש גם לתיאור תוצאות תקלה בטקסטים כתובים המוצגים באמצעי מדיה אלקטרוניים (כגון דפדפנים, דואר אלקטרוני, מסרים מיידיים, SQL). התקלה מתבטאת בהצגה של הטקסט בכיוון הפוך או בהצגה של תווים שונים מאלו שנכתבו, למשל רצף סימני שאלה או תווים מיוחדים. בעיות כאלו נוצרות עקב אי-תאימות בקידוד השפה בין הצדדים.

## בתרבות
בסרט "זמנים מודרניים" משנת 1936, צ'ארלי צ'פלין, המגלם נווד שמקבל עבודה כבדרן בבית קפה, שר שיר בג'יבריש, לאחר ששכח את מילות השיר שהיה עליו לשיר. בסרט "הדיקטטור הגדול", שהופק ארבע שנים לאחר מכן, עושה צ'פלין שימוש קומי נוסף בג'יבריש, כאשר הוא מגלם את דמותו של אדנואיד הינקל (בן דמותו של היטלר), ונושא נאום ג'יבריש שכולו לעג לדיקטטורים ולסגנון דיבורו הצורם וההיסטרי של היטלר.

בין היצירות האמריקניות המפורסמות הכוללות קטעי ג'יבריש, ניתן למנות את סרטי "החבובות" ואת סדרת הטלוויזיה. חלק מהדמויות שם, כגון הטבח השוודי והעוזר של המדען, דוברות ג'יבריש.

בין היצירות הישראליות שבהן יש ג'יבריש, ניתן למנות את השיר "סנדניה" ("Sandanya") של פוריין אפייר (רמי פורטיס וברי סחרוף), ועוד שירים באלבום "east on fire" הם בג'יבריש. גם אלבום הבכורה של חיים צינוביץ', פרויקט הג'יבריש, מכיל שירים אתניים בג'יבריש, בשילוב עם מוזיקת רוק. ניתן למנות גם שיר של משינה, "כרים עבדול זמר" וחלק נכבד מאחת מסצנות הפתיחה של הסרט נקמתו של איציק פינקלשטיין.
סרטו של אריק קפלון **סולו לטוּבּה** דובר כולו ג'יבריש, וכתוביות "מתרגמות" את התסריט לצופים. בסדרה אחמד וסלים מדברות הדמויות בשפה ייחודית המורכבת משפות רבות. בין יתר ה"שפות" מהולה גם הג'יבריש.

## ראו גם
* איגיון
* מוג'יבאקי

## קישורים חיצוניים

## הערות שוליים

*
קטגוריה:שפות
נאעורה

**נאעורה** (בערבית: **الناعورة**; תעתיק מדויק: **אלנאעורה**) הוא יישוב ערבי הנמצא כ-10 קילומטרים ממזרח לעפולה למרגלות גבעת המורה בתחום המועצה האזורית הגלבוע. מקור שמו של היישוב בגלגל השאיבה (ناعور, נַאעוּר) המשמש להעלאת מים מן הבאר.

היישוב הוקם ככל הנראה במאה ה-16.
בתקופת המנדט הבריטי השתייך הכפר לנפת נצרת. בסקר הכפרים המנדטורי משנת 1945 נאמדה אוכלוסיית הכפר ב-340 תושבים.
ב-20 במאי 1948, במהלך מלחמת העצמאות, פונה הכפר בהוראת הכוחות הלא-סדירים הערביים.
לבני חמולת זועביה היו יחסים טובים עם שכניהם היהודים. בעקבות המלצת היהודים במהלך המלחמה לא להצטרף למאבק נגד היהודים, ובהשפעתו של השייך סייף א-דין א-זועבי, נשארו רוב בני החמולה בכפריהם. גם הכפרים הסמוכים טמרה, סולם וטייבה נהגו באופן דומה. להבדיל, רוב הכפרים באזור התפנו מיושביהם לקראת הפלישה הצפויה של מדינות ערב.

ביישוב נמצא בית ספר תיכון אורט אחווה גלבוע שמשמש תלמידים מהכפר ומכפרים באזור.

## קישורים חיצוניים

* 
* 

## הערות שוליים

קטגוריה:יישובים ערביים בישראל
קטגוריה:יישובים שהוקמו במאה ה-16
אבסו

**אבּסוּ** (באנגלית: **Absu**) הייתה להקת בלאק מטאל טקסנית מארצות הברית.

הלהקה נחשבת בעיני רבים ללהקה הטובה והחשובה ביותר שיצאה מסצנת הבלאק מטאל הדלה יחסית של ארצות הברית. המתופף פרוסקריפטור (או ראס ר. גיבנס בשמו האמיתי), מנהיגה של הלהקה, מוערך כאחד המתופפים המהירים ביותר בז'אנר והתוצאה היא מוזיקה בקצב מהיר מאוד עם אלמנטים של דת' מטאל, ת'ראש מטאל, מוזיקה קלטית ושירה אופיינית לבלאק מטאל.

הלהקה מגדירה את עצמה כלהקת "Mystical Occult Metal". הטקסטים הבלתי-שגרתיים מתרכזים באגדות-עם קלטיות ובמיתולוגיה מסופוטמית.

לאחר שהתאושש מפציעה שהשביתה אותו למשך שנה, פרוסקריפטור הצטרף ב־1999 ללהקת מלכאש הישראלית, כשעתידה של אבסו נראה לא ברור לאחר עזיבתם של כמה חברי הרכב. פרוסקריפטור עזב את מלכאש ב-2005.

## חברי ההרכב
*פרוסקריפטור (ראו גם מלכאש)

### חברים לשעבר
*שפריאל
*אקוויטנט
*דייוויד את'רון מיסטיקה
*בלק מסית

## אלבומים

## קישורים חיצוניים

* 

קטגוריה:להקות רוק אמריקאיות
קטגוריה:להקות בלאק מטאל
קטגוריה:להקות שהוקמו בשנת 1989
קטגוריה:טקסס: להקות
קטגוריה:להקות שהתפרקו בשנת 2020
Session Initiation Protocol

**Session Initiation Protocol** (בראשי תיבות: **SIP**) הוא פרוטוקול איתות (Signaling Protocol) המשמש בעיקר לשליטה וניהול של שיחות זמן-אמת ברשתות IP כדוגמת טלפוניה מבוססת IP ומסרים מיידיים. 

SIP, בדומה ל-HTTP הוא פרוטוקול שרת–לקוח המבוסס על הודעות בקשה ותשובה שיוצרות טרנזקציות (לדוגמה הודעת INVITE משמשת ליצירת השיחה והודעת BYE לניתוקה). על פי מודל השכבות של SIP OSI מוגדר כשייך לשכבת האפליקציה (7). התקן מסביר איך להשתמש ב-SIP מעל TCP, UDP ו- TLS, אבל גם מיפויים אחרים אפשריים (UDP הוא הנפוץ ביותר בשימוש). פורט 5060 הוקצה ל-SIP על ידי IANA.

SIP פותח על ידי ה-IETF ומפורסם כ- . ישנן קרוב ל־20 תוספות והרחבות שמתוארות ב-RFC והצעות להרחבות נוספות מוגשות חדשות לבקרים. בין ההרחבות הבולטות: SIMPLE - לתמיכה במסרים מיידיים ו-Presence, ו־SIP-3GPP לתמיכה ב-SIP ברשתות GSM מהדור השלישי ואילך.

נכון להיום SIP נתמך על ידי יותר מוצרים ושרותי טלפוניה אינטרנטית מכל פרוטוקול איתות אחר - למעט חריגים בודדים כל יצרני התקשורת העיקריים מציעים מוצרים או שירותים תומכי SIP. עם זאת עולם הטלפוניה האינטרנטית התפתח במקביל על בסיס מספר גדול של פרוטוקולים מתחרים ומשלימים כולל H.323, Megaco ופרוטוקולים פרטיים של חברות כמו סיסקו וסקייפ. על כן קשה לקבוע אם SIP הוא כרגע הפרוטוקול הנפוץ ביותר בשימוש, אף על פי שזאת ההערכה המקובלת. SIP/SIMPLE גם הוא זוכה להכרה רבה כפרוטוקול האוניברסלי העתידי למסרים מיידיים.

## הודעות בפרוטוקול
ההודעות נחלקות לבקשות ששייכות לעולם ה-SIP ותגובות שרובן לקוחות מעולם ה-HTTP 
ב-SIP קיימות הבקשות הבאות:
*INVITE - משמשת כבקשה לפתיחת שיחה ומכילה בתוכה את הבקשה ובדר"כ גם את פרוטוקולי התקשורת שהשולח מסוגל לתקשר בהם כהודעת SDP 
* BYE - משמשת לסיום שיחה.
* CANCEL - משמשת לביטול בקשה קודמת.

בנוסף מכיוון ש-SIP עובדת גם עם UDP קיים הצורך באישור קבלת ההודעות, ואישור זה נעשה על ידי הודעת ACK שנשלחת עבור כל בקשה ברגע שהתקבלה.

התגובות מתחלקות ל-6 חלקים כשלכל חלק יש למעשה שימוש:
* תגובות מ-100 עד 199 משמשות רק כדי להודיע על קבלה ועיבוד של בקשות בתוכם:
** 100 TRYING
** 180 RINGING
* תגובות מ-200 עד 299 משמשות כתגובות "הצלחה" ובתוכם:
** 200 OK
* תגובות מ-300 עד 399 משמשות להעביר את השיחה לגורם שלישי ובתוכם:
** 301 Moved Permanently
** 302 Moved Temporarily
* תגובות מ-400 עד 499 הם תגובות שגיאה ובתוכם:
** 400 Bad Request
** 401 Unauthorized
** 403 Forbidden
* תגובות מ-500 עד 599 משמשות להודיע על בעיות בשרת ונשלחות אך ורק על ידי השרת ובתוכם:
** 500 Server Internal Error
** 503 Service Unavailable
* תגובות מ-600 עד 699 משמשות כתגובות שגיאה גלובליות ובתוכם:
** 600 Busy Everywhere
** 606 Not Acceptable

ישנן הרחבות רבות לפרוטוקול שפותרות בעיות שונות או מוסיפות אפשרויות מיוחדות.
לדוגמה, ניתן למצוא הרחבות לתמיכה בשיחות ועידה מרובות משתתפים, תמיכה בשרתי נוכחות (היכולת לדעת אם אנשים אחרים נמצאים כרגע ברשת / בשרות), תמיכה ב־TCP ועוד.

פרוטוקול SIP משתמש בשני פרוטוקולים אחרים, SDP ו־RTP, על מנת להעביר את המדיה עצמה (לדוגמה VoIP בשיחות קול, או Video over IP בשיחות וידאו).

פרוטוקול SDP משמש למשא ומתן על הקידוד של השמע ואילו RTP משמש להעברת השמע עצמו.

## ראו גם

* מונחים ברשת מחשבים

## קישורים חיצוניים

* גישה לספרי הפרוטוקלים של SIP 
* 

קטגוריה:תקנים בתקשורת מחשבים
תיכון בית ירח

**בית-ירח** הוא בית-ספר תיכון מקיף ארבע-שנתי (ט'-י"ב), באחריות המועצה האזורית עמק הירדן, לתלמידי בתי-הספר היסודיים בעמק, מהווה המסגרת החינוכית בבית-ירח, המשך על יסודי ללימודיהם. בית הספר פותח את שעריו גם בפני תלמידים נוספים מהסביבה.

בבית-ירח לומדים מעל 940 תלמידים ומלמדים כ-144 מורים. בית-ירח שומר על קשרים הדוקים עם הקהילה סביבו – היישובים, ההורים ומערכת החינוך האזורית. בית ירח נתון לפיקוחו של המינהל לחינוך התיישבותי. תוכנית הלימודים של בית-ירח מבוססת על תוכנית הלימודים של משרד החינוך.

בית הספר הוקם בשנת 1947 כדי להחליף את בית הספר בדגניה ב' אשר שימש עד אז את בני היישובים הקיבוציים. הוא נקרא על שם ארתור רופין. באמצע שנות האלפיים, עבר בית הספר לאחריות המועצה האזורית עמק הירדן. בכיתה ט' התלמידים לומדים בכיתות הטרוגניות ובכיתת חינוך מיוחד אחת. החל מכיתה י' לומדים התלמידים בכיתות אם - כיתת חינוך מיוחד, כיתת לב אתגר, כיתת מבר, כיתת מצטיינים והכיתות הרגילות. התלמידים לומדים מקצועות בחירה מגוונים. בבית הספר מגמת מחשוב ובקרה.

בית הספר נמצא במקום מכובד בין בתי הספר שבוגריהם מתגייסים לחילות קרביים בצה"ל.
אחת לשנה, בין יום השואה ליום הזיכרון, בית הספר מקיים את ״מרוץ בית ירח״, מרוץ לזכר 106 הנופלים אשר למדו בבית הספר ובבקעת כנרות. כמו כן, בבית הספר ישנו חדר זיכרון, ובו מונצחים 106 החללים.

בית הספר קרוי על שם תל בית ירח הנמצא בקרבת בית הספר.

בית הספר נהג לקיים שיעורי העשרה מעבר לתוכנית משרד החינוך, וגבה שכר לימוד עבור התוספת מההורים. חלק מהורי תלמידים תושבי פוריה עילית, אשר נשלחו לבית הספר על פי חוק חינוך חובה, סירבו לשלם תשלומים אלה ועתרו לבג"ץ, אשר קבע כי לא ניתן לחייב את ההורים לשלם מעבר לתשלומי חובה. בעקבות הבג"ץ צומצמו שעות הלימוד בבית הספר.

## גלריית תמונות

קובץ:Bet Yerah High school (1).JPG
קובץ:Bet Yerah High school (4).JPG


## ראו גם
רשימת בוגרי בית הספר

## קישורים חיצוניים

* 
https://www.beit-yerach.com/izkor 106 נופלי בית הספר ובקעת כנרות

## הערות שוליים

בית ירח
קטגוריה:מועצה אזורית עמק הירדן: חינוך
קטגוריה:מועצה אזורית עמק הירדן: מבנים
קטגוריה:הנצחת ארתור רופין
אנת'רונד

שמאל|ממוזער|250px|אנת'רונד בהופעה בפריז, 2007
**אינת'רונד** (Enthroned) הבלגית היא להקת בלאק מטאל אופיינית שנוסדה ב־1993, עם אלמנטים חזקים של סצנת הבלאק מטאל הנורווגית.
בשנת 1997 התאבד המתופף המקורי Cernunnos ומאז אין ללהקה מתופף קבוע.

## חברי ההרכב
*סבאת'אן
*נראית' דאאמון
*נונאגסט
*אלסוויד
## אלבומים

## קישורים חיצוניים

* 

קטגוריה:להקות בלאק מטאל
קטגוריה:להקות בלגיות
קטגוריה:להקות שהוקמו בשנת 1993
מועדון ספורט רמת אפעל

**מועדון ספורט רמת אפעל** היא קבוצת כדורסל ישראלית משכונת רמת אפעל שברמת גן.

בעונת 2003/04 זכתה הקבוצה בגביע האיגוד, בנוסף להעפלה לליגה הלאומית.

הקבוצה העפילה בעונת  לליגת העל אך ויתרה על העלייה ומאוחר יותר אף ביקשה לרדת לליגה הארצית עקב קשיים כלכליים.

בסוף עונת  הקבוצה נקלעה לקשיים כלכליים והתפרקה באופן סופי. באותה עונה שיחקה הקבוצה בליגה הארצית בכדורסל. מאמנה של רמת אפעל באותה עונה היה חנן קרן וסגלה כלל את דיימון פטרסון, שי קרביוב, ירון להט, אלדד דייגי, איתי גרינבוים, גלעד מאור, מוריס היימן, רן לפלר, אייל פרידמן, ניר גולן, עופר גולדברג, דני וינרב ואייל אלמקייס.

בעונת 2021/22 הקבוצה הוקמה מחדש וכיום משחקת בליגה ב׳ מחוז תל אביב. בנוסף יש לאגודה מחלקת נוער הכוללת 4 קבוצות ובית ספר לכדורסל. הקבוצות משחקות באולם השכונתי של אפעל שעבר שיפוץ.

בשנים 2022 הצטרף לקבוצה כוכב העבר חיים זנדברג אחרי שנים בהם טייל בין קבוצות בליגות נמוכות

## הערות שוליים

רמת אפעל
אפעל
ארקטורוס (להקה)

**ארקטורוס** (**Arcturus**) הייתה להקת מטאל אוונגרדי סימפונית נורווגית שהורכבה מחברים של מייהם, אולבר ודימו בורגיר. הלהקה הוקמה בשנת 1987 על ידי סטיינר "ס'ורד" יונסון, יאן "הלהאמר" בלומברג וכריסטופר "גארם" ריג, תחת השם *מורטם* אך שינתה את שמה לארקטורוס (על שם הכוכב) בשנת 1990.

הלהקה התמחתה בבלאק מטאל ובפרוגרסיב מטאל אוונגרדי. אלבומה הראשון של הלהקה היה אלבום בלאק מטאל סימפוני. עד האלבום הרביעי ארקטורוס זנחה כמעט לגמרי את אספקט הבלאק מטאל וניגנה אוונגרד מטאל אטמוספירי לחלוטין. אלבומיה של ארקטורוס נחשבים למוערכים מאוד בקרב סצנת המטאל.

באפריל 2007, הודיעה הלהקה על פירוקה עקב לחצים בעבודה ומהלהקות האחרות של הנגנים.

ב-2011 הודיעה הלהקה על מופע איחוד בפסטיבל Frog Power USA 2011.

## חברי ההרכב
* סימן הסטנס (ראו גם בורקנגר דימו בורגיר) - סולן. הופיע בהופעת אורח באלבום La masquerade infernale חבר רשמי בין השנים 2007-2005, 2011-הווה
* קנוט מגנה ואל - גיטרה. 2007-1990, 2011 הווה
* יו "סקול" מינגיי (ראו גם אולבר) - גיטרה באס 2007-1995, 2011 הווה
* סטיינר ס'ורד יונסן - קלידים, סינתיסייזר 2007-1990, 2011 הווה, גיטרה בין השנים 1990-1991.
* יאן "הלהאמר" אקסל ואן בלומברג (ראו גם מייהם) - תופים. 2007-1990, 2011 הווה
חברי ההרכב בעבר

כריטופר ריג(אולבר) 1993-2003

טור מורן - גיטרה

## דיסקוגרפיה
תחת השם, **מורטם** (הוצאה; שם האלבום):

* 1987 - *Slow Death* - דמו, הוצאה עצמית
* *Slow Death EP* - Putrefaction Records 1989

תחת השם **Arcturus** (הוצאה; שם האלבום):

* 1990 - *Promo 90* - דמו, הוצאה עצמית
* *[[My Angel (EP)|My Angel]]* - Putrefaction Records - 1991
* *[[Constellation (EP)|Constellation]] MCD/MLP* - Nocturnal Art - 1994
* *[[Aspera Hiems Symfonia]]* - Ancient Lore/Misanthropy/Century Black - 1995
* *Constellation LP* - Nocturnal Art - 1997
* *[[La Masquerade Infernale]]* - Misanthropy/Music For Nations - 1997
* *[[Disguised Masters]]* - Jester Records - 1999
* *[[Reconstellation]] - [[1999]]* - בוטלג
* 2002 - *[[Aspera Hiems Symfonia/Constellation/My Angel]]* הוצאה מחודשת - Candlelight Records
* *[[The Sham Mirrors]]* - Ad Astra Enterprises/The End Records - 2002
* *[[Sideshow Symphonies]]* - Season of Mist - 2005
* *[[Shipwrecked In Oslo]]* DVD - Season of Mist - 2006
* *[[Arcturian]]* - Prophecy Productions - 2015

## קישורים חיצוניים

* 

קטגוריה:להקות פרוגרסיב מטאל
קטגוריה:להקות בלאק מטאל
קטגוריה:להקות נורווגיות
קטגוריה:סופרגרופ
קטגוריה:שישיות מוזיקליות
קטגוריה:להקות שהוקמו בשנת 1991
משחק עט ונייר

**משחק עט ונייר** הוא משחק שכלי המשחק המשמשים בו הם כלי כתיבה (כמו עט או עיפרון) ונייר או כל משטח אחר שעליו ניתן לכתוב.

## דוגמאות למשחקי עט ונייר
 
[שמאל|ממוזער|100px|משחק [איש תלוי]]
שמאל|ממוזער|100px|איקס מיקס דריקס
ממוזער|100px|גרסת נייר למשחק צוללות
ממוזער|100px|משחק קווים וריבועים
משחקי עט ונייר נפוצים:
* ארץ עיר: משחק שבו נבחרת אות באופן אקראי, והמשתתפים מנסים למצוא מילים שונות שמתחילות באות שנבחרה בהתאם למספר קטגוריות שנקבעו מראש. כל אחד מהמשתתפים כותב את המילים שמצא על נייר המוסתר מעיני המשתתפים האחרים.
* איקס עיגול: משחק לשני שחקנים המשוחק על לוח של 3X3 משבצות, שניתן לשרטטו בן רגע על נייר. כל שחקן בתורו מסמן סימן באחת המשבצות (לרוב איקס או עיגול, ומכאן שם המשחק) השחקן המנצח הוא זה שהצליח למלא שורה, טור או אלכסון בסימנים שלו. 
* צוללות: לכל משתתף לוח עם שני ריבועים בגודל 10x10 משבצות. הריבוע האחד מסמל את השטח ה"ימי" שלו, בו הוא מציב את הצוללות שלו כאוות נפשו, והריבוע השני מסמל את השטח ה"ימי" של צוללות יריביו, ומשמש מעקב לגילויַן. בשנת 1967 נוצרה למשחק זה גרסה של משחק קופסה. 
* איש תלוי: משחק עט ונייר המיועד לשני שחקנים ומעלה. מטרת המשחק היא לנחש נכונה מילה או ביטוי שנבחרו על ידי אחד השחקנים באמצעות ניחוש של האותיות המרכיבות אותם.
* משחק קווים וריבועים: משחק הפיכת נקודות לקודקודי ריבועים.

## השפעת הטכנולוגיה
קיימים משחקי עט ונייר אשר עברו תהליך של דיגיטציה כדי ליצור גרסאות אלקטרוניות שלהם.

בתקופה המודרנית ניתן לשחק במשחקי עט ונייר באמצעות מחשב, כשהשחקנים מרוחקים זה מזה, המקלדת והעכבר מחליפים את העט, ומסך המחשב מחליף את הנייר. לעיתים ניתן לשחק במשחקי עט ונייר בעל-פה, ולעיתים משמשים כלי משחק (כגון אבנים או מטבעות) כתחליף לעט.

## קישורים חיצוניים

*
תומאס ניוקומן

ממוזער|250px|מנוע קיטור של ניוקומן לשאיבת מים בבלק קאנטרי (Black Country), במערב המידלנדס
**תומאס ניוקומן** (באנגלית: **Thomas Newcomen**; פברואר 1664 – 5 באוגוסט 1729) היה חרש מתכת וממציא אנגלי, שיש הרואים בו את "אבי המהפכה התעשייתית" והיזם הראשון שלה.

## קריירה
ב-1712 בנה ניוקומן עם תומאס סייוורי, שותפו לעסקים, מנוע קיטור אטמוספירי לשאיבת מים ממכרות פחם ובדיל בדרום-מערב אנגליה - מקום לידתו של ניוקומן - ובעיקר בקורנוול.

המנוע של ניוקומן הוכנס לראשונה לשימוש במפעלי הפחם "קוניגרי" (Conygree) ליד דאדלי שבמערב המידלנדס ב-1712. רפליקה של המנוע נבנתה ב-Black Country Living Museum הנמצא שם.

במנוע זה נעשה שימוש בקיטור כאמצעי ליצירת תת-לחץ ולאו דווקא בלחץ הקיטור עצמו. תת-הלחץ שנוצר בתוך צילינדר שצדו העליון נותר פתוח גרם ללחץ האטמוספירי לדחוף את הבוכנה מטה, ומכאן השם "מנוע אטמוספירי".

מנועים נוספים הותקנו על ידי ניוקומן עצמו במכרות במידלנדס, בצפון ויילס ובקאמבריה, ולמעלה מ-100 מהם נבנו בטרם פג תוקפו של הפטנט ב-1733. את המנוע הוסיף ופיתח מאוחר יותר ג'יימס ואט.

ב-1920 נוסדה בלונדון חברה מדעית לטיפוח ועידוד חקר תולדות מדע ההנדסה והטכנולוגיה בשם "Newcomen Society", על שמו של תומאס ניוקומן.

## ראו גם
*מנוע הקיטור של ניוקומן

## קישורים חיצוניים

* 

קטגוריה:ממציאים בריטים
קטגוריה:ילידי 1663
קטגוריה:נפטרים ב-1729
דגל קונטיקט

**[[דגל]] [[קונטיקט]]** מורכב ממגן לבן על רקע כחול. על המגן מצוירים שלושה שריגי גפן שעל כל אחד שלושה אשכולי ענבים. מתחת למגן מופיע שלט עליו כתוב: "Qui Transtulit Sustinet" ׁ(בלטינית: "הוא אשר שתל מחדש – נותן לנו מחייתנו") – מוטו המדינה.
האספה הכללית של קונטיקט (הרשות המחוקקת) אישרה את הדגל בשנת 1897.

מקורו של הסמל בחותמה של מושבת סיברוק שנוסדה בשנת 1639. על חותם המושבה היו מצוירים 15 שריגי ענבים, ופינתו השמאלית העליונה של החותם היה כתוב "Sustinet qui transtulit". כאשר מושבת קונטיקט קנתה את סיברוק בשנת 1644 המושבה החלה להשתמש בחותם של סיברוק. ב-25 באוקטובר 1711 קיבלו המושל ובית המחוקקים של קונטיקט החלטה לשנות את הסמל, הפחיתו את מספר שריגי הענבים מ-15 לשלושה, על מנת לייצג את שלוש המושבות המקוריות שהרכיבו את המושבה – מושבת ניו הייבן, סיברוק וקונטיקט, כמו כן שונה מיקום המוטו וניסוחו.

## קישורים חיצוניים

*
* 

קונטיקט
קטגוריה:קונטיקט: סמלים
בית עריף

[שמאל|ממוזער|250px|המושב בית עריף. בקדמת התמונה חורבות הכפר [דיר טריף]]
**בֵּית עָרִיף** הוא מושב של תנועת המושבים במחוז המרכז בישראל השייך למועצה אזורית חבל מודיעין. ממזרח לבית עריף (ובצמוד אליו) נמצא היישוב שוהם. מדרום לבית עריף נמצא כביש 453 ומצפונו המושב טירת יהודה. שטח המושב כ-1,600 דונם.

## מקור השם
בתחילה נקרא היישוב "דיר טאריף" כשם הכפר הערבי בה התיישבו מייסדיו. בחיפוש אחר שם ליישוב נעשה שימוש ב"בית נדיב" ובשם אחלמה, כשמה של אחת מאבני החושן, שכן המושב נבנה כחלק מגוש שכלל שני יישובים נוספים, נופך וברקת, שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא בשם אחת מאבני החושן.

בהמשך, על סמך הדמיון הלשוני לשמו של הכפר הערבי דיר טריף שהתקיים במקום, נקרא היישוב על שם בית עריף, ישוב מימי המשנה, הנזכר באונומסטיקון (אוסביוס) מן המאה ה-4 ואשר מופיע גם במפת מידבא. ואולם, התברר כי בית עריף ההיסטורית התקיימה במקום שבו נמצא כיום כפר הנוער בן שמן.

המילה "עריף" משמעותה ענן, בלשון המקרא.

## היסטוריה
במקום נמצאו קברים ושרידי יישוב מן התקופה הביזנטית. 

המושב הוקם כחצי קילומטר מערבית מהכפר דיר טריף. במקום התיישבו תימנים ששהו קודם לכן בכפר העבודה גורן.

במושב קיימים כ-100 משקים חקלאיים והוקמה בו הרחבה בת כ-100 מגרשים לבתים פרטיים בה גרים בני המושב וכן תושבים שהגיעו מחוץ למושב.

בתחילת שנות התשעים הודיע מינהל מקרקעי ישראל למושב על גריעת מקרקעין בשטח של 110 דונם ממשבצת המושב לשם הקמת היישוב שהם, המושב פוצה במתן הזכות לחכור 219 יחידות בנייה בתחום שהם (המושב מכר זכות זו לחברת ש. רובננקו-שהם).

## ראו גם
* נחל בית עריף

## קישורים חיצוניים
* 

## הערות שוליים

קטגוריה:יישובים שהוקמו ב-1951
קטגוריה:מושבי תנועת המושבים
קטגוריה:מושבים
קטגוריה:יישובים יהודיים בארץ ישראל בתקופת המשנה והתלמוד
קטגוריה:שביל ישראל
קטגוריה:מושבים במחוז המרכז
בית נחמיה

**בֵּית נְחֶמְיָה** הוא מושב עובדים באזור המרכז ליד היישוב שוהם, כארבעה ק"מ מזרחית לנמל התעופה בן-גוריון, השייך למועצה אזורית חבל מודיעין. היישוב ממוקם בין שני כבישים ראשיים - כביש 6 ממזרח לו וכביש 444 ממערבו. קיימת תוכנית להאריך את כביש 453, צפונית למושב בית נחמיה, מצומת הכבישים 453/444 עד למחלף בכביש 6 שיקרא "מחלף בית נחמיה.

שטח היישוב כ-2,000 דונם.

## מקור השם
שמו של היישוב הוא על שמו של נחמיה, שהיה שר המשקים של מלך פרס והיה מראשי העולים לארץ ישראל מבבל בתקופת שיבת ציון (בשנת 445 לפנה"ס). הוא בנה את ירושלים והניח יסוד לתקופה חדשה בתולדות ישראל. בספרו נזכרת לראשונה "נְבַלָּט", בסמוך לחדיד.

בראשיתו נקרא המושב "בית נבאלא ב'" וכן "נבלט" על שם האתר המקראי הסמוך נְבַלָּט.

## היסטוריה
שמאל|ממוזער|250px|תצפית על תל נְבַלָּט מעבר לערוץ נחל נְבַלָּט
שמאל|ממוזער|250px|פסיפסים וגתות עתיקות בתל נְבַלָּט
האזור היה מיושב מזמנים קדומים. תל נבלט, הסמוך ליישוב, מזוהה עם נְבַלָּט המוזכרת בספר נחמיה (י"א פסוק ל"ד). במקום נתגלו קברים ושרידי ישוב מן התקופה הביזנטית.

המושב הוקם בתאריך י"ט סיוון תש"י, 4 ביוני 1950 על ידי עולים מאיראן, על אדמות הכפר הערבי הנטוש בית נבאלא.

עד מלחמת סיני היה המושב יעד לפעילות חבלנית של מסתננים. ב-1953 רצחו מסתננים מירדן אישה תושבת המקום ופצעו את בני משפחתה. ב דצמבר 1956 נחטפו שנים מבני היישוב על ידי מסתננים מירדן.

שנותיו הראשונות של היישוב על הקרקע היו קשות, כוח רצון והתמדה של המתיישבים הראשונים הניבו תוצאות, יום השנה הרביעי לעלייה על הקרקע היווה נקודת ציון.

ב- 18 במרץ 2018 פורסם כי קבוצת אלמוג תקים פרויקט של 180 יח"ד בשכונת הדרים החדשה בשוהם. את הקרקע רכשה החברה ב-180 מיליון שקל בעסקת השבה של מושב בית נחמיה הסמוך שהכנסותיו מן העסקה נאמדים בכ-13 מיליון שקל.
beitnechemya2016.JPG|מבנה בית הספר ההיסטורי של המושב שעבר חידוש ומשמש לצורכי המושב


## קישורים חיצוניים

* 
* בית נחמיה באתר המועצה האזורית חבל מודיעין
* חורבת נבלט באתר רשות העתיקות
* בית נחמיה - בין כביש 6 לכביש 444, ירחון המשרד להגנת הסביבה

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:מושבי העובד הציוני
קטגוריה:ישראל: יישובים הקרויים על שם אישים
קטגוריה:מושבים במחוז המרכז
באר אורה

**בְּאֵר אוֹרָה** הוא יישוב קהילתי בערבה הדרומית השוכן בין קיבוץ אילות לקיבוץ אליפז, כ־20 קילומטרים צפונית לאילת ובסמיכות לנמל התעופה רמון. היישוב הוא המאוכלס ביישובי מועצה אזורית חבל אילות.
זהו היישוב השלישי הדרומי ביותר בישראל (לאחר אילות ואילת).

## היסטוריה
בשנת 1949 נקדחה באר מים על ידי אגף המים במשרד החקלאות, במקום שעד אז כונה ביר הינדיס (מערבית: באר חושך). הבאר שימשה כמקור המים הראשון של אילת, בטרם חוברה העיר לקידוח מעין רדיאן (יטבתה) באוקטובר 1951.

בדצמבר 1950 הוקם בקרבת הבאר בסיס גדנ"ע. ועדת השמות הממשלתית קבעה את שמו החדש של המקום, באר אורה (בניגוד למשמעות השם המקורי: באר החושך). הבסיס פעל עד ראשית שנות ה-90.

בשנת 1989 החליטה הממשלה להקים יישוב בבאר אורה במקום בסיס הגדנ"ע. ב-15 במאי 2001 הונחה אבן הפינה ליישוב, בסמוך לבסיס הנטוש, במטרה לאכלס את הערבה ולקרב תושבים ממרכז הארץ אל הנגב אשר נקבע כאזור התיישבותי מועדף. סגנון הבנייה ייחודי ומותאם לאופי המדבר. עם הקמתו הוקצו ביישוב 195 מגרשים לבניית בתים, ובשלב ראשון נבנו ביישוב 24 בתים ומבני ציבור. בשנת 2009 הושלם הקמת שלב ב' של היישוב שכלל עוד 22 בתים.

בשנת 2010, לאחר דיונים שנמשכו מאז שנת 2004, הוחלט להעביר את נמל התעופה אילת לאזור הסמוך לבאר אורה, ולהקים בו את נמל התעופה רמון.

בשנת 2015, נפתחה באזור ליד היישוב מכינה קדם צבאית תחת אותו שם.

בסמוך ליישוב אתר ארכאולוגי המתוארך לתקופה המוסלמית הקדומה ובו ערמות גדולות של "סיגי נחושת" תוצרים של תעשייה להפקת נחושת שנערכה במקום כבר בתקופות הקדומות. באותו אתר נמצא שרידי מסגד באר אורה, בין השאר ע״י חוקר האסלאם משה שרון. האתר זוהה כמסגד פתוח שבו שתי גומחות תפילה – אחת לדרום ואחת למזרח, ומשה שרון הציע לראות בו עדות לשינוי כיוון התפילה באסלאם ממזרח לדרום – דעה שזכתה ללא מעט ציטוטים.

## קישורים חיצוניים

*
*היישוב במינהל מקרקעי ישראל
*הודעה על הנחת אבן הפינה ליישוב, אתר מינהל מקרקעי ישראל
*
* 

## הערות שוליים

קטגוריה:יישובים שהוקמו ב-2001
קטגוריה:מועצה אזורית חבל אילות
קטגוריה:יישובים במחוז הדרום
קטגוריה:היאחזויות נח"ל
קטגוריה:ישראל: יישובים קהילתיים
קטגוריה:בקעת תמנע
קטגוריה:הערבה: יישובים
*
גבתון

**גִּבְּתוֹן** הוא מושב עובדים בתוך רחובות המשתייך למועצה אזורית ברנר והיישוב הצפוני ביותר בה.

## היסטוריה
המושב הוקם בשנת 1933, כחלק מתוכנית התיישבות האלף (תוכנית שבה הוצע ליישב 1,000 משפחות עובדים באזור מטעים, תוך השתתפות הפועלים המתיישבים במימון עצמי. בפועל יושבו פחות מ-500 משפחות עקב המשבר הכלכלי), במסגרתה הוקמו מושבים חקלאיים קטנים מסביב ליישובים הגדולים והמבוססים (רחובות ממזרח, קבוצת שילר מדרום). יישוב כזה נקרא יישוב ספר, במטרה לסייע בהגנתם מפני פורעים ערביים - במקרה זה, מפני תושבי זרנוגה השכנה ממערב (כיום קריית משה).

המושב נקרא על שם העיר המקראית גבתון, הנזכרת כעיר לויים בנחלת שבט דן (), ולאחר מכן כעיר פלשתית (). בגבתון הקדומה נעשו הפיכות בממלכת ישראל, כגון הפיכתו של בעשא בן אחיה וכן הפיכתו של עמרי כנגד זמרי.

תושבי המושב עסקו בחקלאות. כל משפחה קיבלה משק שכלל חלקה בת 4.5 דונם. לכל משק היו פרה, לול תרנגולים וגידולים שונים כגון פרדסים ושאר מטעים ופירות מאכל. לרוב הפרדסים תפסו חלק ניכר בענף החקלאות במושב.
כיום לכל משק יש לול ישן, רובם אינם בשימוש, אך הפרדסים עדיין משמשים כמקור הכנסה לחלק מתושבי המושב.

באמצע שנות ה-90 של המאה ה-20, ביקשה עיריית רחובות לספח את המושב לשטח השיפוט העירוני שלה בטענה שבהיותו מוקף בשטחים רחובותיים מצפון, ממזרח וממערב, אין לו זכות קיום עצמאית. התנגדותם של אנשי המושב ושל הארגונים הירוקים בלמה תוכניות אלה.
בגבתון פועלת תנועת הנוער בני המושבים.


VIEW OF MOSHAV KFAR GIVTON NEAR REHOVOT. מושב כפר גיבתון ליד רחובות.D393-147.jpg|מבט על גבתון באוקטובר 1939
Gibton-21457.jpg|עמדת הגנה עם חרכי ירי מתקופת המרד הערבי 1936-1939


## קישורים חיצוניים

* אתרים בכפר גבתון, אתר תפוז
* עדויות של חנה פרליס, מוותיקות הכפר
* גבתון באתר המועצה האזורית ברנר
*

## הערות שוליים

קטגוריה:יישובים שהוקמו ב-1933
קטגוריה:מושבים
קטגוריה:יישובי התיישבות האלף
קטגוריה:ישראל: יישובים הקרויים על שם יישוב קדום
קטגוריה:מושבים במחוז המרכז
קטגוריה:רחובות: גאוגרפיה
קטגוריה:מישור החוף הדרומי: מושבים
טירת יהודה

**טִירַת יְהוּדָה** הוא מושב דתי לאומי במחוז המרכז בישראל בגבול השפלה השייך למועצה אזורית חבל מודיעין. המושב נמצא כ-5 קילומטרים דרומית מזרחית ליהוד וכ-3 קילומטרים מזרחית לנמל התעופה בן-גוריון. כקילומטר דרומית מזרחית לטירת יהודה נמצא היישוב שוהם. ממזרח ובצמוד לטירת יהודה נמצא מושב ברקת.

## היסטוריה
אתרה של טירת יהודה הוא מקום ישוב קדום. בשנת 1459 לספירה, בתקופה הממלוכית, הוקדשה אדמת אל-טירה, שעליה הוקם לימים מושב טירת יהודה, כוקף (הקדש מוסלמי). היישוב המשיך להתקיים בתקופה העת'מאנית ונקרא "טירת דנדן".

במקום קיימות עתיקות מתקופת הכפר הערבי, בהן קבר נבי כ'יפל. בקרבת מקום נבנה מקאם המוקדש לנבי כיפל (ראו תמונה למטה).

## תולדות המושב
המושב הוקם בשנת 1949 על ידי עולי צכוסלובקיה. תחילה התיישבו העולים בכפר הנטוש טירה, בשטח בו שוכן כיום מושב ברקת, שנכבש במהלך מבצע דני, בבוחרם להם את הבתים היותר מתאימים למגורים. התוספת "יהודה" בשם "טירת יהודה", נועדה להבדילו מטירה שבשרון ומטירת כרמל (ישנם אתרים נוספים בגליל ובעמק זבולון שנקראו טירה).

ביוני 1950 כבר גידלו המתיישבים 700 דונם ירקות וקיבלו פרס עבור הגזר שגידלו.

באוגוסט 1950 תואר הכפר:

בינואר 1953 נוסד המושב ברקת כ"כפר חוצבים טירת יהודה". המתיישבים הוותיקים בטירת יהודה, עולי הונגריה, עברו לבתים החדשים במיקום הנוכחי של טירת יהודה, ומתיישבי ברקת, יוצאי חבאן שבתימן, קיבלו את בתי המושב טירה. באפריל 1954 התגוררו במושב כ-50 משפחות. טרם היה למושב כביש גישה.

בשנותיו הראשונות של המושב סבלו החלוצים מהתקפות "פדאיונים", מירדן. ביוני 1953 נהרג משה שטרק, תושב המושב, על ידי חוליית פדאיון. תקיפה נוספת, ללא נפגעים, הייתה ביולי 1953.

עם השנים התווספו למושב מתיישבים מכלל העדות (יוצאי תימן, מרוקו, פולין, לוב). שטחו של המושב כ-2500 דונם. בעבר שטחו היה גדול יותר, עד שנרכשו ממנו כ-750 דונם לטובת אזור התעשייה הסמוך, איירפורט סיטי.

בעבר, מרבית התושבים במושב עסקו בחקלאות: מטעי פירות, כרמים, חממות פרחים ורפתות לחלב. כיום, נותרו עדיין מספר משקים פעילים, אך רוב התושבים עוסק במקצועות שונים ומגוונים.

## תמונות

קובץ:Tiratyehuda1.jpg|בית הכנסת התימני במושב
קובץ:Tiratyehuda2.jpg|קבר נבי כ'יפל


## קישורים חיצוניים

* טירת יהודה - אתר האינטרנט של המושב
* טירת יהודה באתר מועצת חבל מודיעין
* מיכאל יעקובסון: על שרידי הכפר אל-טירה בשטח היישוב טירת יהודה באתר 'חלון אחורי', 13.11.12
* 

## הערות שוליים

קטגוריה:יישובים שהוקמו ב-1949
קטגוריה:מושבים
קטגוריה:יישובים דתיים בישראל
קטגוריה:יישובים בשפלת יהודה
קטגוריה:יישובי הפועל המזרחי
קטגוריה:מושבים במחוז המרכז
אלעזר

קטגוריה:שמות פרטיים עבריים לגברים
קטגוריה:שמות משפחה עבריים
קטגוריה:שמות פרטיים תאופורים
הגל החדש של ההבי מטאל הבריטי

**הגל החדש של ההבי מטאל הבריטי** (באנגלית: **New wave of British heavy metal**; בראשי תיבות: **NWOBHM**) הוא כינוי לקבוצה של להקות מטאל בריטיות שהושפעו מלהקות בריטיות משנות ה-70, כמו בלאק סבאת', ג'ודס פריסט, יו.אף.או. ודיפ פרפל וסימנה את התחייה מחדש של המטאל באנגליה בתחילת שנות ה-80.

התנועה שילבה אלמנטים מהמטאל הבריטי יחד עם אלמנטים מן הפרוג והפאנק הבריטים והייתה פופולרית מאוד בזמנה, גם בשוק האמריקני. הגל החדש של הרוק הכבד הבריטי הקיף מאות להקות שקמו בשנים 1980–1984 (רובן לא שרדו), כשהמפורסמות שבהן הן איירון מיידן, דף לפרד ודאיימונד הד. להקות אלו היו הלהקות שהגדירו את ההבי מטאל הקלאסי, המאופיין ביצירות ארוכות ומורכבות, נגינה כבדה ואגרסיבית אך מלודית, שירה מלודית בקול חזק וגבוה, מיקוד על הרמוניה בין שתי גיטרות, ריפים אגרסיביים וסולואים ארוכים, טכניים ומהירים של גיטרה חשמלית.

להקות אמריקניות שהשתייכו לגל הגלאם מטאל כמו Guns N' Roses, מוטלי קרו ופויזון הושפעו מאוד מה-NWOBHM.

## רשימת להקות
* איירון מיידן (Iron Maiden)
* ג'ודס פריסט (Judas Priest)
* איינג'ל ויטץ' (Angel Witch)
* בליצקריג (Blitzkrieg)
* דף לפרד (Def Leppard)
* הולוקוסט (Holocaust)
* ונום (Venom)
* לג'נד (Legend)
* מוטורהד (Motorhead)
* סאמסון (Samson)
* סאקסון (Saxon)
* קווארץ (Quartz)
* רייבן (Raven)
* שטן (Satan)
* דיאמונד הד (Diamond Head)
* גירלסקול (Girlschool)
* באטלאקס (Battleaxe)
* רוק גודס (Rock Goddess)
* וירטו (Virtue)
* פיסט (Fist)
* פרז'יאן ריסק (Persian Risk)
* טייטאן (Tytan)
* הל (Hell)
* טנק (Tank)
* גרים ריפר (Grim Reaper)
* לה גריפה (Le Griffe)
* גרנד פרי (Grand Prix)
* קלובן הוף (Cloven Hoof)
* קרוסיפיקשן (Crucifixion)
* אטומקראפט (Atomkraf)
* טוקיו בלייד (Tokyo Blade)

## ראו גם
* מטאל קלאסי

## קישורים חיצוניים

* האנציקלופדיה המקוונת של הגל החדש של הרוק הכבד הבריטי

*
קטגוריה:סגנונות מטאל
המגבית היהודית המאוחדת

**המגבית היהודית המאוחדת** (באנגלית: **UJA – United Jewish Appeal**) הייתה מפעל גיוס הכספים העיקרי בקרב קהילות יהדות ארצות הברית במשך 60 שנה, מהקמתה בשנת 1939 ועד התמזגותה לתוך איחוד הקהילות היהודיות בשנת 1999. המגבית פעלה לגיוס כספים למען מטרות יהודיות וציוניות בקרב הקהילות היהודיות, והיוותה אחד ממפעלי ההתרמה הגדולים בעולם.

## היסטוריה
המגבית היהודית המאוחדת נוסדה בשנת 1939 כאשר אוחדו מספר מגביות של קרנות התנועה הציונית, אשר עסקו בגיוס כספים למען התיישבות בארץ ישראל, עם מערך ההתרמה של הג'וינט, שגייס כספים למען קהילות יהודיות במצוקה. הסכם שנחתם בשנת 1949 קבע שכספי המגבית יתחלקו בין הסוכנות היהודית (כשני שלישים מהסכום) לבין הג'וינט והקהילות המקומיות.

לאחר השואה שימשו כספי המגבית לסיוע רב לשארית הפליטה באירופה, לארגון העלייה לארץ ישראל, הקמת יישובים חקלאיים ועיירות פיתוח, והקמת מפעלי חינוך, תרבות והכשרה מקצועית. לאורך שנות קיום המדינה המשיכה המגבית לתמוך במטרות מעין אלה בישראל, במקביל לסיוע לקהילות יהודיות ברחבי העולם. במהלך מלחמת העצמאות, נוהלה המגבית על ידי הנרי מורגנטאו (הבן) – מזכיר האוצר היהודי של ארצות הברית.

גיוס הכספים התבצע (ועודו מתבצע, במסגרת ארגונית שונה) באמצעות מערך יעיל ומרושת היטב של שלוחות המגבית שפעלו בכל הפדרציות היהודיות ברחבי ארצות הברית וקנדה. דרכי גיוס הכספים רבות ומגוונות, כאשר אחת הנפוצות בהן היא ארגון משלחות לישראל של תורמים בכוח ובפועל לחיזוק ההיכרות והקשר בין יהדות ארצות הברית ומדינת ישראל. משלחות אלה מבקרות בפרויקטים הנתמכים על ידי המגבית כגון מרכזי קליטה, עיירות פיתוח, מוסדות חינוך וכדומה, ונפגשות עם מנהיגים ופוליטיקאים. משלחות אלה, מעבר לתרומתן לגיוס כספים, מהוות חלק חשוב בתעשיית התיירות של ישראל. 

בשנת 1999 התמזגה המגבית היהודית המאוחדת עם המגבית המאוחדת לישראל (**UIA** – United Israel Appeal) שפעלה באופן מקביל בקנדה ועם מועצת הפדרציות היהודיות (**CJF** – Council of Jewish Federations) – ארגון הגג שאיגד את הפדרציות היהודיות. המיזוג הוא תולדת דרישה של הפדרציות היהודיות המקומיות לייעל את הגופים הארציים מולם הן עובדות ולבטל כפילויות. המיזוג יצר ארגון חדש מאוחד שנקרא "איחוד הקהילות היהודיות" (**UJC** – United Jewish Communities), ובמסגרתו שולבה תשתית המגבית כזרוע גיוס הכספים. כעבור עשור, ב-2009, שינה הארגון המאוחד את שמו ל"הפדרציות היהודיות של צפון אמריקה" (**JFNA**).

## לקריאה נוספת
* מנחם קאופמן, תפיסת ישראל בעיני ראשי המגבית היהודית המאוחדת, בתוך: **ישראל הנכספת**, מוסד ביאליק, תשנ"ט 1999, עמ' 181–211. 
* מנחם קאופמן, "השפעת מלחמת ששת הימים על התפתחותה של המגבית היהודית המאוחדת", **יהדות זמננו**, 9, תשנ"ה 1995, עמ' 203–226. 
* ארנסט סטוק, ה"מגבית" והג’וינט, בתוך: **הציונות ומתנגדיה בעם היהודי**, מוסד ביאליק, תש"ן 1990, עמ' 401–407. 
* גבריאל שפר, "המגבית היהודית המאוחדת ומדינת ישראל", **כיוונים**, 7, תש"ם 1980, עמ' 9–26.

## קישורים חיצוניים

* 
* 
*  משלחת המגבית מארצות הברית בביקור בישראל, סרטי גבע, ארכיון שפילברג, 1956
* 
* 

קטגוריה:ארגונים ציוניים
קטגוריה:יהדות ארצות הברית: ארגונים
קטגוריה:התרמה
מתורגמן

**מתורגמן** הוא אדם העוסק בתרגום של דיבור באופן סימולטני (בּוֹ-בַּזְּמַן) או מיד עם תום הדיבור (להבדיל ממתרגם, העוסק בתרגום של טקסטים כתובים).

עבודת המתורגמן מצריכה היכרות מעמיקה עם שפת היעד, שפת המקור וכן עם התחום שבו עוסק הדיבור.

מתורגמן משמש במפגש בין אנשים שאינם דוברים איש את שפת רעהו, למשל במפגש בין שני ראשי ממשלות, או בריאיון ברדיו או בטלוויזיה עם אדם שאינו דובר את שפת המאזינים. במצבים כאלה מחכה המתורגמן עד שהדובר יסיים את דבריו, ואז הוא מתרגם אותם. תרגום מסוג זה נקרא **תרגום קונסקוטיבי** (תרגום עוקב).

בכנס שבו יש משתתפים רבים, הדוברים שפות שונות, נעשה שימוש ב**תרגום סימולטני**, שבו הנואם דובר בשפתו, ותוך כדי דיבורו מתורגמנים מתרגמים את דבריו לשפות המאזינים, וכל מאזין שומע את הנאום בשפה המובנת לו, באמצעות אוזניות.

תרחיש נפוץ נוסף שבו נעזרים בשירותי מתורגמן (בדרך כלל בתרגום סימולטני) הוא כאשר אחד מהמשתתפים הוא חירש. במקרה זה דרוש מתורגמן מסוג שונה אך דומה – מתורגמן לשפת הסימנים.

הדמיון מתבטא בכך ששפת סימנים היא שפה בעלת מורכבות ברמה דומה לכל שפה טבעית אחרת:
 ולכן מלאכת התרגום ומורכבותה עבור המתורגמן דומות.

שם המשפחה של יהודים מארצות האסלאם "תורג'מן" מלמד כי אחד מאבות המשפחה עסק בתרגום.

## ראו גם
* דרגומן

## קישורים חיצוניים

## הערות שוליים

*
קטגוריה:נותני שירות
קטגוריה:תרגום
ג'נאביב

**שבט ג'נאביב** או **שבט אל-ג'נאביב** (בערבית: عشيرة الجنابيب; תעתיק מדויק: עשירת אלג'נאביב) הוא שבט בדואי שמקורו בחג'אז שבערב הסעודית, החי כיום באזור הדרום בנגב.

גבולות תפוצתו המקוריים של השבט הם בעבדת, באר חפיר, רמת מטרד וואדי אלח'ריישה.

כיום, השבט ממוקם ברובו באזור תל ערד למרות שמעט מבני השבט עוד חיים באזור המקורי.

ג'נאביב הוכר על ידי מדינת ישראל כיישוב ושמו **ג'נאביב (שבט)**, אך עדיין ללא מעמד מוניציפלי.

## הערות שוליים

קטגוריה:יישובים בדואיים בישראל
קטגוריה:הגירות מצד מוסלמים לארץ ישראל
קטגוריה:שביל ישראל
קטגוריה:בקעת ערד
כריסטיאן אנדראס דופלר

[שמאל|ממוזער|250px|בית הולדתו של דופלר ב[זלצבורג]]
**כריסטיאן אנדראס דופלר** (בגרמנית: **Christian Andreas Doppler**; 29 בנובמבר 1803 – 17 במרץ 1853) היה פיזיקאי ומתמטיקאי אוסטרי, מגלה אפקט דופלר. הוא כיהן כפרופסור במכון הפוליטכני של פראג ואחר כך מנהל המכון לפיזיקה בווינה.

## ביוגרפיה
דופלר נולד בעיר זלצבורג באוסטריה, ומשפחתו ייעדה לו להמשיך את המסורת המשפחתית ולהיות כמו אביו איש עסקים בתחום הבנייה, אך בריאותו הלקויה לא איפשרה לו לעסוק בתחום זה.

דופלר למד בבית ספר יסודי בזלצבורג ובבית ספר תיכון בעיר לינץ, ולאחר התייעצות של הוריו עם פרופסור למתמטיקה מתיכון זלצבורג (Salzburg Lyceum) הם שלחו אותו בשנת 1822 ללמוד מתמטיקה במכון הפוליטכני החדש בווינה שנוסד ב-1815.

לאחר סיום לימודיו לתואר ראשון במתמטיקה בשנת 1825 עבר לזמן קצר לאוניברסיטת זלצבורג שימש כאסיסטנט ולקח קורסים בפילוסופיה. בהמשך חזר ללמוד במכון הפוליטכני בווינה לימודי המשך במתמטיקה, מכניקה ואסטרונומיה. עם סיום לימודיו שימש כאסיסטנט לפרופסור בורג במכון הפוליטכני בווינה.

דופלר התקשה מאוד לקבל תואר פרופסור ואף שקל להגר לארצות הברית על מנת לשפר את סיכוייו. הוא פרסם עשרות מאמרים חשובים במתמטיקה, בפיזיקה ובאסטרונומיה, וב-1841 מונה לפרופסור למתמטיקה ופיזיקה במכון הפוליטכני של פראג.

בשנת 1842 גילה דופלר את תגליתו החשובה: אפקט דופלר, שמשמעותו: כאשר יש תנועה יחסית בין מקור גל (משדר) לקולט הגל (מקלט) הגל נקלט בתדירות שונה מזו שבה הוא שודר (באופן יחסי לאורך הגל ולמהירות היחסית בין המשדר למקלט).

ב-11 בדצמבר 1847 הוא עבר עם אשתו וחמשת ילדיו לשצ'מניץ בה הוא זכה במשרת פרופסור למתמטיקה, פיזיקה ומכניקה באקדמיה שלה לכרייה. בנוסף הוא נשא בתואר יועץ כרייה, ככל הפרופסורים באקדמיה לכרייה. משכורתו עם ההטבות הנלוות גדלה בכ-25% יחסית לזו שקיבל בפראג.

בשנת 1850 הגיע דופלר לשיא הקריירה שלו כשנבחר לשמש כמנהל הראשון של המכון החדש לפיזיקה באוניברסיטת וינה.

בנובמבר 1852 חלה הרעה במצב בריאותו, ודופלר עבר להתגורר בוונציה בתקווה שמזג האוויר החמים יותר ישפר את מצב בריאותו והוא יחזור במהרה לווינה לעבודתו ולמשפחתו (אשתו אותה נשא לאישה ב-1836 וחמשת ילדיהם).

ב-17 במרץ 1853 נפטר כריסטיאן דופלר בוונציה ממחלת ריאות ונקבר בבית הקברות סן מיקלה.

תרומתו החשובה למדע ניכרת כיום בתחומים רבים בעיקר בתחומי המכ"ם והאסטרונומיה.

## קישורים חיצוניים

* 

* Peter Schuster, '''Moving the Stars''', Living Edition, 2005
* 
* 

## הערות שוליים

קטגוריה:מתמטיקאים שעל שמם כוכב לכת מינורי
קטגוריה:פיזיקאים שעל שמם כוכב לכת מינורי
קטגוריה:מתמטיקאים אוסטרים
קטגוריה:פיזיקאים אוסטרים
קטגוריה:אישים הקבורים בבית הקברות סן מיקלה
קטגוריה:אפקט דופלר
קטגוריה:אוסטרים שנולדו ב-1803
קטגוריה:אוסטרים שנפטרו ב-1853